kardosdrur/scandi-wiki huggingface dataset:
Annette Vissing-Jørgensen

Annette Vissing-Jørgensen er en dansk professor i økonomi ved Haas School of Business på University of California, Berkeley. Fra august 2021 er hun seniorrådgiver i afdelingen for pengepolitik i den amerikanske centralbank Federal Reserve i Washington. 

Vissing-Jørgensens forskningsområde ligger indenfor finansiel økonomi med emner som prisfastsættelse af aktiver, entreprenørskab og husholdningernes finansieringsbeslutninger. Hun har bl.a. forsket i, hvordan udviklingen i aktieafkast påvirker amerikansk pengepolitik, og hvorvidt denne påvirkning er uhensigtsmæssig stor.

Karriere 

Annette Vissing-Jørgensen stammer fra Havndal ved Randers og er student fra Randers Statsskole.

Annette Vissing-Jørgensen blev bachelor i økonomi ved Aarhus Universitet i 1993, tog en master-grad ved University of Warwick i 1994 og en Ph.D.-grad ved Massachusetts Institute of Technology (MIT) i 1998. Titlen på hendes Ph.D.-afhandling var Limited Stock Market Participation. Hendes vejledere var de kendte økonomer Ricardo Caballero, Olivier Blanchard, Daron Acemoglu og James Poterba.

Hun var ansat som adjunkt ved University of Chicago 1998-2002 og som lektor ved Kellogg School of Management ved Northwestern University 2006-10. 2010-12 var hun professor samme sted. 2012-13 var hun "Visiting Professor of Finance" ved Haas School of Business, og siden 2013 har hun været professor sammesteds.

Annette Vissing-Jørgensen har forfattet en række forskningsartikler i økonomiske top-tidsskrifter som American Economic Review, Journal of Political Economy, Quarterly Journal of Economics og Journal of Finance.

I 2018 modtog hun Aarhus Universitets Rigmor og Carl Holst-Knudsens Videnskabspris, der uddeles årligt til topforskere, der har haft tilknytning til Aarhus Universitet.

Kilder

Eksterne henvisninger 

 Annette Vissing-Jørgensens hjemmeside ved Haas Scool of Business, Berkeley 

Økonomer fra Danmark
Kota Morimura

Kota Morimura (født 14. august 1988) er en japansk fodboldspiller, som spiller for den japanske fodboldklub FC Machida Zelvia.

Referencer

Eksterne henvisninger 

Fodboldspillere fra Japan
Yuki Nakashima

Yuki Nakashima (født 16. juni 1984) er en japansk fodboldspiller, som spiller for den japanske fodboldklub FC Machida Zelvia.

Referencer

Eksterne henvisninger 

Fodboldspillere fra Japan
Cecilie Haugaard

Ceilie Haugaard (født 23. oktober 1990) er en dansk model og influencer.

Hun er kendt for sin modelkarriere, hvor hun har prydet forsiden af blandt andet ALT for damerne og Eurowoman, samt lavet modeserier for flere store danske og internationale brands, såsom Max Factor og Kari Traa.

Privat 
Haugaard er siden 1. juni 2019 gift med sangeren Christopher. De fik i starten af 2021 en datter.

Haugaards far, Henning Haugaard, er fætter til Jacob Haugaard.

Baggrund 
Cecilie Haugaard er vokset op i Odense på Fyn. Det var også her hun som 12-årig blev opdaget som model på vej hjem fra en fodboldtræning. Siden har hun boet i Paris ad flere omgange.

Selvom hendes modelkarriere startede tidligt, har Cecilie Haugaard også en længere uddannelse bag sig. Hun har studeret cand.merc. i økonomi og kommunikation med en overbygning i psykologi på Copenhagen Business School.

Uddannelsen har dog måttet træde i baggrunden, til fordel for hendes karriere som model og influencer, hvilket hun i dag kan leve af. Selv udelukker hun dog ikke, at hun engang vil søge tilbage til at arbejde med ledelseskommunikation, som hun tidligere har prøvet kræfter med hos Saatchi & Saatchi og designvirksomheden Excel.

Kilder og henvisninger 

Modeller fra Danmark
Alumni fra Copenhagen Business School
Talent Danmark
Marianne Dahl

Marianne Dahl Steensen (født 4. juli 1974) er dansk erhvervsleder og siden 2015 administrerende direktør for Microsoft Danmark & Island.

Uddannelse og karriere 
Marianne er uddannet Cand. Merc fra Aarhus Universitet og påbegyndte sin karriere i 1999 som strategikonsulent hos konsulentvirksomheden Accenture. Fra 2004 til 2011 arbejdede Marianne hos TDC, hvor hun bl.a. var underdirektør. Efterfølgende var Dahl privatdirektør hos Codan indtil 2015, hvor hun i en alder af 40 år blev ansat som administrerende landedirektør for Microsoft.

Marianne Dahl har siddet i en række bestyrelser og er i øjeblikket medlem af Dansk Industris hovedbestyrelse, som hun i 2016-2017 var formand for, samt i bestyrelsen for DFDS. Derudover er Dahl medlem af regeringens Disruptionråd.

Referencer 

Erhvervsfolk fra Danmark
Marina Janell Søndergaard

Marina Janell Søndergaard (født 13. maj 1993) er uddannet bachelor og studerende på kandidatuddannelsen i Statskundskab fra Københavns Universitet. Hun er student fra Frederiksberg Gymnasium. Hun blev i 2017 valgt som landsforkvinde for Dansk Flygtningehjælps Ungdom og er observatør i Dansk Flygtningehjælps Forretningsudvalg. Hun er desuden medlem af Tipsudvalget i Dansk Ungdoms Fællesråd. Marina Janell Søndergaard har endvidere frivilligerfaring fra Indvandrer Kvindecentret og fra Habibi - Syrisk Street Food under DFUNK.

Referencer 

Foreningsformænd fra Danmark
Sofia Ribeiro

Sofia Ribeiro er marinbiolog og seniorforsker i klima og glaciologi ved De Nationale Geologiske Undersøgelser for Danmark og Grønland (GEUS). Hun er oprindeligt fra Portugal, men flyttede til Danmark i 2008 i forbindelse med forskning.

Uddannelse 
Sofia Ribeiro har en kandidatgrad i biologi ved Lissabon Universitet, hvor hun gik fra 1999 til 2004. Derefter tog hun sin ph.d.-grad i generel biologi ved Københavns Universitet.

Karriere 
Sofia Ribeiro startede sin karriere som researchassistent ved Centro de Oceanografia (CO) på Lissabon Universitet fra 2005 til 2007. I årene 2008 til 2011 tog hun sin ph.d.-grad, hvorefter hun blev ansat i en postdoc-stilling i GEUS og senere ved Lund Universitet. Efter sin postdoc blev hun i 2014 ansat i en forskerstilling i GEUS, som hun stadig besidder.

Hun har i sin forskning især fokuseret på klima og Arktis. I november 2017 blev hun tildelt prisen L'Oréal-UNESCO For Women in Science Awards for sine undersøgelser af ændringerne i det marine liv og havisdækket i Arktis i relation til klimaforandringerne. Med titlen og æren fulgte 110.000 kroner, som er øremærket til videre forskning inden for området. Hun har endvidere modtaget flere legater og priser i forbindelse med sin forskning.

Siden 2012 har Sofia Ribeiro været på fem videnskabelige ekspeditioner til Grønland og det omkringliggende hav.

Referencer 

Biologer fra Danmark
Ansatte ved Københavns Universitet
Vivi Schou

Vivi Schou (født 26. april 1960) er en dansk kok.

Baggrund og karriere 
Vivi Schou blev udlært som tjener i restaurant Kong Hans Kælder i 1983. Hun blev kokkeuddannet i 1983 hos Roy Hurtigkarl på Restaurant Gastronomique og hos Erwin Lauterbach på Restaurant Saison.

I 1991 åbnede hun Restaurant Babette i Vordingborg sammen med sin mand Henrik Pedersen. Restauranten nåede at blive udnævnt til Årets restaurant i både 1998 og i 2017, inden den lukkede i 2019.

Hun modtog Det Danske Gastronomiske Akademis hædersdiplom i 1999, Ejler Jørgensen Fondens pris i 2006, og som den første kvinde Champagneprisen i 2010.

Bibliografi 
I 2018 udkom bogen Råvarernes Mester, der er en samtalebog med opskrifter skrevet af Jane Kjølbye om og med Vivi Schou.

Referencer 

Kokke fra Danmark
Restauratører fra Danmark
Signe Parkins

Signe Parkins (født 1979) er en dansk tegneserieforfatter, illustrator og billedkunstner. Hun er uddannet fra Designskolen Kolding.

Hun udgav i 2008 tegneserien Bordskik på forlaget Aben maler.

I 2009 oprettede hun bloggen "SIGNE PARKINS & DRAWINGS", der indeholder tegninger fra Parkins' skitsedagbog.
Hun vandt Pingprisen i 2012 for bloggen i kategorien "Bedste danske nettegneserie". Juryen skrev blandt andet, at "Parkins’ streg er humoristisk snørklet og lyrisk fragil". I 2015 udkom et udvalg af disse tegninger i bogform på forlaget Basilisk. Herom skrev anmelder Matthias Wivel for Dagbladet Information, at "der er en legesyg energi over Parkins' figurer, der som oftest skildres i spændstig bevægelse dikteret af de daglige udfordringer, vi alle kender". Parkins har siden 2016 ikke lagt sine værker op på bloggen. Til gengæld anvender hun i dag Instagram til at dele sine tegninger.

I 2017 udgav Parkins tegneserien Tusindfryd - rim og tegninger. Værket blev udgivet i et samarbejde mellem forlaget Cobolt og forlaget Aben maler. Parkins har beskrevet, hvordan hun fik ideen til tegneserien således: "I efteråret 2015 fandt jeg en lilla garderobebillet på gaden med det påtrykte nummer 144. Jeg besluttede mig for at lave 144 tegninger i et forsøg på at styre mit galoperende behov for at tegne og lave billeder. Hurtigt fik tegningerne overskrifter, ordene begyndte at rime og bogen tog form". Tusindfryd vandt Pingprisen for årets bedste danske tegneserie i 2017. I juryens begrundelse lød det blandt andet: "Tusindfryd er en sindsoprivende sanserapport fra de indre gemakker. Den er en fest for både øjet og øret, som bobler af poetisk overskud. På én gang formfuldendt og formsprængende spænder den tegneserien til sit yderste, og det har den rigtig godt af. Tusindfryd er uden tvivl årets bedste danske tegneserie".

Referencer 

Tegneserieforfattere fra Danmark
Tegnere fra Danmark
Annette Kamp

Annette Kamp  er forsker i arbejdsliv. Siden 2005 har hun været ansat som lektor ved Roskilde Universitet,
og hun er ansvarshavende redaktør for Tidsskrift for Arbejdsliv.

Referencer 

Universitetslektorer fra Danmark
Anne-Julie Foght Schütt

Anne-Julie Foght Schütt (født 2. december 1991) er en en del af det danske sejllandshold. Hun sejler 49'erFX sammen med Iben Nielsby og vandt i 2016 VM-sølv sammen med sin tidligere sejlmakker, sin søster Maiken Foght Schütt. Anne-Julie er gast i båden.

Anne-Julie Foght Schütt er fra Horsens, men bor nu i Aarhus, hvor hun udover sin sejlsportskarriere også læser uddannelsesvidenskab på Aarhus Universitet. Her er hun en del af AU Elitesport.

Karriere 
Schütt sejler fra Horsens sejlklub, hvor hun startede som syvårig med at sejle optimistjolle, og i sine ungdomsår sejlede både Europa og Laser Radial. Under et ophold på Aarhus Idrætshøjskoles sejlerakademi i 2010 prøvede hun kræfter med Melges 24, som hun fik en 5. plads i ved EM i sommeren 2011. Herefter begyndte hun at sejle 29'er XX, og siden sommeren 2012 har hun sejlet 49'er. Det var først med sin søster Maiken Foght Schütt og sidenhen med Iben Nielsby.

I 2017 fik Anne-Julie og Iben Nielsby en 10. plads ved VM. Op igennem 2018 fik hun fem placeringer mellem 13. og 17. plads, indtil de ved Portugal Grand Prix i december 2018 fik en 2. plads. Det var samtidig det første stævne, de deltog i, under ledelse af deres nye træner Jena Mai Hansen. I februar 2019 sluttede de på en samlet 4. plads ved World Cup i Miami.

Noter 

Sejlsportsfolk fra Danmark
Julia Lahme

Julia Lahme (født 19. marts 1977) er en dansk forfatter, etnolog og livsstilsekspert.

Hun er direktør i sit eget kommunikationsbureau, der især arbejder med forbrugertrends, mode, mad og livsstilsprodukter, og arbejder derudover som boganmelder og klummeskribent. Hun har tidligere arbejdet mange år i modebranchen og været chefredaktør.

Baggrund og private forhold 
Hendes far var historiker og konsulent, mens hendes mor var cand.mag. i tysk. Hun døde, da Julia var 28 år, hvilket beskrives i hendes selvbiografiske bog om at blive mor, Hvor lagde jeg babyen.

Hun er gift med Johan Forsby, også kendt som rapperen Jooks, og mor til Elias og Sofus.

Forfatterskab 
Hun er forfatter til flere bøger:
 Hvor lagde jeg babyen? – Afsløringer fra en nybagt mor, Pretty Ink, 2009
 Sig farvel – Hvad præster ved om sorg, Pretty Ink, 2009
 Sandheder fra en løgner – Krakelerede glansbilleder fra et voksenliv, Pretty Ink, 2010
 Holder du lige øje med mit diadem? å passer jeg hverdagen imens, Pretty Ink, 2011
 Blogbogen Din hands-on guide til blogging, Rosinante, 2013
 100 : Maybelline, New York, Maybelline, 2015
 Manifest, Gyldendal, 2016
 Kolonihaveliv – Lykken findes på et frimærke, Gyldendal, 2017
 Damen i midten – Mode, kvinder & danmarkshistorie set gennem et stormagasins vinduer, Gads Forlag; Magasin du Nord Museum, 2018
 Hverdage er der flest af Danske erindringer fra spisebordet, skammekrogen, skolebænken og andre steder, hvor livet blev levet, Gads Forlag; Historier om Danmark, 2018

Referencer

Eksterne henvisninger 
 

Forfattere fra Danmark i det 20. århundrede
Etnologer fra Danmark
Anne Dvinge

Anne Dvinge (født 1973) er en dansk tech-iværksætter og stifter, samt administrerende direktør af hjemmesiden Low-Fi. Hun har en ph.d. i amerikanske- og jazzstudier og har, i ti år, arbejdet som musikforsker på Københavns Universitet. Hun var bl.a. en del af jazz-forsknings-netværket Rhythm Changes og hun har skrevet videnskabelige artikler for Jazzforschung og African and Black Diaspora: An International Journal.

Low-Fi 
I forbindelse med sit forskerjob mødte Anne Dvinge musikere, der var frustrerede over hvor svært det var at tjene penge, på deres musik. De nye streamingtjenester gør at musikernes største indtjening kommer fra merchandise og liveoptrædener. Ifølge Anne Dvinge "mangler der en ny måde at lytte til musik på" og stiftede Low-Fi, (i 2015) der skulle være en ny koncertplatform, mere intime, med huskoncerter i private hjem.

Referencer 

Iværksættere fra Danmark
Karen Gormsen

Karen Gormsen (født 1880 i Vøjstrup, Nørre Broby Sogn – død 1960 i København) var en dansk missionær i Kina for Det Danske Missionsselskab fra 1906 til 1950.

Oprindeligt fra Vøjstrup ved Nørre Broby fra Fyn, hvor hun voksede op i et fattigt husmandshjem. Blev tidligt interesseret i missionen og meldte sig hos DMS efter at have uddannet sig til og arbejdet som sygeplejeske.

Hun blev udsendt til byen Antung (Dandong). Fungerede som sygeplejeske og jordmor ved hospitalet fra 1907 til 1932. Grundlagde også et børnehjem, hvor hun også fungerede som leder fra 1915-1950.

Da kommunisterne overtog magten i Kina, blev Gormsen sammen med alle andre missionærer smidt ud af landet, og fik ikke lov til at komme tilbage før sin død ti år efter. Hun er dog stadig et kendt og højt respekteret navn i Dandong i dag, hvor der blandt andet stadig findes Karen Gormsens Hus

Henvisninger

Eksterne henvisninger 
 http://www.kvinfo.dk/side/170/bio/947/
 https://www.kristeligt-dagblad.dk/kronik/en-sk%C3%A6bnefort%C3%A6lling

Missionærer fra Danmark
Margrethe Thiele

Margrethe Thiele (født 14. april 1868 i København, død 18. januar 1928 i København) var en dansk filolog.

Margrethe Thiele var datter af T.N. Thiele og Marie M. Trolle.
Hun blev student fra N. Zahles skole 1887 og tog i 1895 embedseksamen med fransk som hovedfag, latin og engelsk som bifag.

Hun praktiserede ikke som lærer, men valgte i stedet at arbejde med oversættelser af videnskabelige artikler fra dansk til fransk, især for Videnskabernes Selskab.

Hun studerende franske værker for at sætte sig ind i forskellige videnskabelige terminologier, og hun fik stor indsigt i almindelig fransk sprogbrug, så efterhånden opstod tanken om at skabe en ny dansk-fransk ordbog. Fra 1918 modtog Margrethe Thiele støtte fra Carlsbergfondet til indsamling af materiale til ordbogen.
Efter hendes død blev arbejdet fuldført af Andreas Blinkenberg og ordbogen udgivet i 1937 med titlen Dansk-fransk Ordbog.
Thieles arbejde havde også en mindre betydning for den omvendte ordbog, Fransk-dansk ordbog. 
Den blev udgivet i 1964 med Blinkenberg og Poul Høybye som hovedredaktører.

Kartoteket med Margrethe Thieles optegnelser opbevares på Det kgl. Bibliotek.

Margrethe Thiele sad i en årrække i bestyrelsen for Kvindelig Læsekreds, hvor hun stod for at vælge fransksprogede bøger til biblioteket.

Referencer

Eksterne henvisninger 
 
 

Filologer fra Danmark
Jette Jensen (Enhedsliste-politiker)

Jette Jensen (født 7. december 1958) er tidligere medlem af Aarhus byråd for Enhedslisten.  Hun sad i byrådet i Aarhus i perioden 2009-2017. Jette Jensen var spidskandidat ved kommunalvalget i Aarhus Kommune 2009, hvor Enhedslisten fik netop 1 mandat. Ved kommunalvalget i Aarhus Kommune 2013 var Jette Jensen nr. 2 på listeopstillingen efter Maria Sloth.  Ved dette valg fik Enhedslisten 3 mandater.

Jette Jensen er uddannet folkeskolelærer og var årene 1995-2002 formand for Aarhus Lærerforening.

Referencer 

Medlemmer af Aarhus Byråd
Kommunalbestyrelsesmedlemmer fra Enhedslisten
Personer fra Aarhus
Annemette Ruth

Annemette Ruth (født 1955) er Danmarks første kvindelige kommandør i Søværnet. Hun er Ridder af 1. grad af Dannebrogsordenen og har fået Kommandørkorset af Dannebrogsordenen. På grund af hendes indsats for mangfoldighed i forsvaret, er hun hædret med Forsvarsministerens Medalje.

Karriere 
Ruth ønskede at være søofficer som sin far, så hun søgte optagelse i Søværnet i 1976. Til optagelsesprøven til hvad længe havde været et mandefag, skulle der tages en psykologtest. Psykologen forstod ikke hende motivation for optagelsen, og sagde til hende, "Enten er du lesbisk, eller også lider du af mangel på kønsidentifikation". Ruth blev optaget i Søværnet i 1976 som den første kvinde på A-linjen på Søværnets Officersskole, og hun dimitterede i 1981.

Ruth havde ikke som barn eller ung oplevet diskrimination på grund af sit køn, men det ændrede sig, da hun kom i søværnet. Der var mange ting, der pludselig var svære eller umulige, udelukkede fordi hun var kvinde. Tøjet var ikke beregnet til kvinder, og hun måtte ikke bære samme uniform som mændene. Hun måtte ikke sove i samme bygning som de drenge, hun var i deling med, og hun måtte ikke komme ud at sejle, fordi hun var kvinde. I Søværnet er en tradition for, at man bærer sabel, når man bliver udnævnt officer. Ruth fik en dolk, ikke en sabel, idet man sagde, at "kvinder ville bare skvatte". Hun måtte heller ikke bære den kasket, som de mandlige officerer bar ved udnævnelsen, fordi den var "ukvindelig". Ruth oplevede også diskriminerende adfærd fra flere mænd i militæret, blandt andet en skibschef der sagde til hende, "Premierløjtnant Ruth, jeg befinder mig ikke godt i Deres selskab. Kvinder er ikke nogen man arbejder sammen med, det er nogen man kurtiserer”. Ruth siger selv, at det påvirkede hendes selvværd i en del år efter uddannelsen, at hun var blevet behandlet som "et andenrangs menneske" på grund af sit køn. 

Det var ikke det at være den første kvinde, der var vigtigt for Ruth, men det at hun fik mulighed for at tage den uddannelse i Søværnet, som hun gerne vil have. 

Ruth kom til tops i Søværnet og har blandt andet arbejdet med strategisk ledelse og udvikling og organisationsudvikling og forandringsledelse. Annemette Ruth har hele sin karriere arbejdet for at få flere kvinder ind i Søværnet, og har aktivt arbejdet med ligebehandling, herunder især af kvinder i forsvaret og kønsbestemt krænkende adfærd.

Hædersbevisninger 
 Forsvarets Medalje for international tjeneste, 2012
 NATO medaljen, ISAF 2012
 Forsvarsministerens Medalje for sin indsats for mangfoldighed i forsvaret, 2011
 Kommandørkorset af Dannebrogsordenen, 2010
 Ridder af 1. grad af Dannebrogsordenen, 2006
 Ridder af Dannebrogordenen, 2000
 Hæderstegnet for god Tjeneste i Søetaten, 2001
 Gerners Medalje, 1981

Kilder 

Riddere af 1. grad af Dannebrog
Søofficerer fra Danmark
Tine Smedegaard Andersen

Tine Smedegaard Andersen (født 3. september 1964) er forlagsdirektør og forhenværende kulturdirektør i Danmarks Radio.

Baggrund og uddannelse 
Hun er datter af cand.jur. Jens Smedegaard Andersen og cand.theol. Lisbeth Inge Smedegaard Andersen og søster til erhvervsmanden Nils Smedegaard Andersen. Tine Smedegaard Andersen har en uddannelse som cand.theol. fra Århus Universitet i 1991.

Karriere 
Fra 1992 til 1996 var hun redaktør i Gyldendals Bogklub. Herefter blev hun centerleder i Dansk Litteraturinformationscenter, indtil hun i 1999 skiftede til jobbet som marketingschef i Gyldendal. Fra 2006 til 2012 var hun administrerende direktør for Gyldendals datterforlag, GB-forlagene A/S, som i 2007 skiftede navn til Rosinante&Co A/S.

I 2012 blev hun koncerndirektør i Gyldendal og havde ansvaret for de afdelinger, der retter sig mod det private bogmarked. Her var hun, indtil hun i 2014 blev kulturdirektør på Danmarks Radio.

Som kulturdirektør og medlem af DR's direktion fra 2014 til 2018 havde Tine Smedegaard Andersen det strategiske ansvar for DR's skabende og kulturformidlende afdelinger på tværs af radio, TV og dr.dk. Hun var således ansvarlig for DR's kulturprogrammer, musikradio, DR Drama, DR Event og DR Koncerthuset. Tine Smedegaard Andersen sad ved roret, da DR i 2017 sendte dokumentarserien Historien om Danmark, som gennemgår Danmarks historie fra stenalderen og frem til moderne tid. Første sæson af serien havde omkring 1 millioner seere ved hvert afsnit, og anden sæson vakte en større offentlig debat om, hvad der egentlig er de vigtigste begivenheder og personligheder i Danmarks historien. Tine Smedegaard Andersen har ligeledes haft ansvaret for den kommende dokumentarserie Grænselandet om genforeningen af Sønderjylland, der vises i 2020 i anledningen af 100-året for genforeningen.

Tine Smedegaard Andersen er fra den 1. april 2019 direktør for forlaget People's Press. Hun er desuden formand for Nationalmuseets Museumsråd.

Referencer 

Direktører fra Danmark
Margit Heilesen

Margit Aase Heilesen (24. juni 1889 - 4. januar 1976) var en dansk fredssagsforkæmper og med fra starten da Danske Kvinders Fredskæde, senere  (KILFF), blev stiftet som den danske afdeling af Women’s International League for Peace and Freedom (WILPF) i 1915.

Fra 1918 til 1931 og igen fra 1945 til 1953 var Margit Heilesen medlem af hovedbestyrelsen og fra 1921 næstformand i KILF. Ved sin afgang i 1953 blev hun udnævnt til æresmedlem af foreningen, og derudover var hun i en lang årrække medlem af den internationale hovedbestyrelse i WILPF.

Margit Heilesen var redaktør for en side i bladet Tidens Kvinder, der blev stillet til rådighed for KILF af bladets redaktør, Thora Daugaard fra 1920-1924. I 1924 fik KILF sit eget medie, Meddelelsesblad for Danske Kvinders Fredskæde, fra 1926 Fred og Frihed, som Margit Heilesen var flittig bidragsyder til.

Referencer

Eksterne henvisninger
Matilde Schrøder

Matilde Schrøder er en dansk elitesvømmer inden for brystsvømning og svømmer for Berns Swim Team/Nationalt Træningscenter (NTC). Hun har tidligere svømmet for H2Odense.

I 2016 gjorde Matilde Schrøder entré på den internationale svømmescene, da kollega Rikke Møller Pedersen måtte melde afbud til kortbane-VM i Windsor. Matilde Schrøder blev med kort varsel indkaldt som reserve, og det endte med en bronzemedalje til holdet (medleyholdkap).

I 2017 deltog Matilde Schrøder i kortbane-EM i Royal Arena i København, hvor hun opnåede placeringerne 23 i 50 meter brystsvømning og 21 i 100 meter brystsvømning. Bedre gik det ved langbane-EM i Glasgow i 2018, hvor hun opnåede en plads i semifinalen.

Matilde Schrøder har sideløbende med sin svømmekarriere færdiggjort en STX som Team Danmark-elev.

Svømmere fra Danmark